
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно Раздел 1 „Проблем/проблеми за решаване“:
В този раздел следва да се изясни какъв е проблемът, каква е същността му и какви са причините, които налагат нормативна промяна. Не следва да се описва директно вариантът за неговото решаване, поради което препоръчваме част от текстовете да бъдат прехвърлени в раздел 4 „Варианти на действие. Анализ на въздействията”. 
Относно раздел 3 „Заинтересовани страни“:
Препоръчваме в заинтересованите страни да бъдат включени научната общност (предвид промените в Центъра за оценка на риска по хранителната верига и в Селскостопанската академия), както и ключови неправителствени организации в сектора.
Препоръчваме за всяка група заинтересованите по възможност да се посочи броят на представителите в нея.
Относно раздел 4 „Варианти на действие. Анализ на въздействията”:
Препоръчваме вариантите да се разгледат и аргументират по-подробно, тъй като в момента се наблюдава различно ниво на детайлност. При представянето на Вариант 1 „Без действие“ следва да се представи по-детайлна информация относно текущото състояние, както и какви са положителните и отрицателните икономически, социални и екологични въздействия, включително и специфичните въздействия за всички заинтересовани страни. 
Препоръчваме описанието на Вариант 2 да бъде допълнено, като се включи част от обосновката, посочена в сегашното съдържание на Раздел 1.
Обръщаме внимание, че в проекта на акт е предвидено намаление на числеността на Изпълнителна агенция "Борба с градушките" с 10 щ. бр., което не е аргументирано в настоящия раздел или в Раздел 1 на оценката. 




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

